O adolescentă a murit după ce s-a simțit rău zile la rând. Profesorii au constrâns-o "să se plimbe într-un tur al orașului".
O adolescentă din Marea Britanie a murit din cauza unei septicemii, simțindu-se rău mai multe zile. Fata se afla într-un schimb de experiență la o școală din SUA. Adolescenta le-ar fi cerut profesorilor să vadă un medic, însă aceștia au refuzat. Cadrele didactice "au constrâns-o să meargă într-un tur al orașului deoarece nu o puteau lăsa singură".
Ana Uglow, în vârstă de 17 ani, elevă la Bristol Grammar School din Anglia, a murit la spitalul Mount Sinai West în 2019. Fata plecase într-un schimb de experiență în Washington, Philadelphia și New York, transmite BBC.Ana le-ar fi spus profesorilor că ar putea avea o infecție și a cerut să vadă un medic cu două zile înainte de tragedie, însă cadrele didactice au refuzat.Unul dintre profesori a recunoscut că Ana s-a plâns doar că se simte obosită și că are nasul înfundat, însă nu a cerut în mod direct să vadă un medic.Potrivit anchetei, Ana s-a prăbușit în camera ei de hotel în dimineața zilei de 19 decembrie 2019 și i-a fost declarat decesul după ce a ajuns la spital.Profesorii "au ignorat-o"Un raport al medicului legist a concluzionat că Ana, care locuia în zona Redland din Bristol, a murit de pneumonie bacteriană acută și sepsis.Adolescenta avusese simptome asemănătoare răcelii, cu două zile înainte de plecarea în SUA, însă s-a simțit mai bine și a plecat la Washington pe data de 14 decembrie.A doua zi, Ana i-a spus mamei sale că se simte "epuizată" și că a făcut un tur al Washingtonului cu elevi și profesori.Într-o călătorie între Washington și Philadelphia, în ziua de 17 decembrie, Ana a sunat-o pe mama ei de mai multe ori în timpul drumeției din cauza îngrijorărilor că ar fi bolnavă. Cadrele didactice au anunțat-o pe femeie că dacă Ana se simte rău o vor duce la un medic."Nu mă voi ierta niciodată pentru că nu am insistat asupra lor și nu am cerut de urgență să vadă un medic", și-a reproșat mama adolescentei.Pe 18 decembrie, Ana i-a spus mamei sale că nu dormise și i-a întrebat pe profesori dacă poate sta în camera ei de hotel în acea zi, dar ei "au constrâns-o să meargă într-un tur al orașului deoarece nu o puteau lăsa singură".A doua zi, mama fetei a primit un telefon de la directorul școlii căreia i-a spus că Ana se afla într-o stare critică la spital. Ulterior, s-a declarat decesul fetei. Investigațiile încă continuă.